**บันทึกรายงานการประชุมสภาองค์การบริหารส่วนตำบลทุ่งใหญ่**

**เอกสารแนบท้าย 3**

**สมัยสามัญ สมัยที่ 4 ประจำปี พ.ศ. 2561 ครั้งที่ 1**

**วันพฤหัสบดี ที่ 15 เดือนพฤศจิกายน พ.ศ. 2561 เวลา 13.00 น.**

**ณ ห้องประชุมสภาองค์การบริหารส่วนตำบลทุ่งใหญ่**

**-------------------------------------**

**ผู้มาประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | | **ตำแหน่ง** | **ลายมือชื่อ** |
| 1. | นายดุสิต | เยาวนาจารย์ | ประธานสภา | *ดุสิต เยาวนาจารย์* |
| 2. | นายสุวิชัย | แก้วงาม | รองประธานสภา | *สุวิชัย แก้วงาม* |
| 3. | นายถาวร | จำนงจิต | สมาชิกสภา อบต. หมู่ที่ 1 | *ถาวร จำนงจิต* |
| 4. | นายเจษฎาพร | สวนกูล | สมาชิกสภา อบต. หมู่ที่ 2 | *เจษฏาพร สวนกูล* |
| 5. | นายพรสวัสดิ์ | จำนงจิต | สมาชิกสภา อบต. หมู่ที่ 1 | *พรสวัสดิ์ จำนงจิต* |
| 6. | นางปภพสร | กลิ่นทิพย์ | สมาชิกสภา อบต. หมู่ที่ 2 | *ปภพสร กลิ่นทิพย์* |
| 7. | นายโชคดี | หมูดจันทร์ | สมาชิกสภา อบต. หมู่ที่ 3 | *โชคดี หมูดจันทร์* |
| 8. | นายธิรพงค์ | ชัยนุรักษ์ | สมาชิกสภา อบต. หมู่ที่ 4 | *ธิรพงค์ ชัยนุรักษ์* |
| 9. | นายราเชนทร์ | หิรัญรัตน์ | สมาชิกสภา อบต. หมู่ที่ 9 | *ราเชนทร์ หิรัญรัตน์* |
| 10. | นางพยอม | คหะวงค์ | สมาชิกสภา อบต. หมู่ที่ 9 | *พยอม คหะวงค์* |
| 11. | นายมโนช | ศรีสุขใส | สมาชิกสภา อบต. หมู่ที่ 6 | *มโนช ศรีสุขใส* |
| 12. | นายสุจินต์ | สวัสดิวงศ์ | สมาชิกสภา อบต. หมู่ที่ 10 | *สุจินต์ สวัสดิวงศ์* |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | | **ตำแหน่ง** | **ลายมือชื่อ** |
| 1. | นายชัยณรงค์ | รักษามั่น | นายก อบต. | *ชัยณรงค์ รักษามั่น* |
| 2. | นายเห็น | หงษ์ทอง | รองนายก อบต. | *เห็น หงษ์ทอง* |
| 3. | ส.ต.อ.สมพ้อง | เชาว์ภาษี | เลขานุการสภา | *สมพ้อง เชาว์ภาษี* |
| 4. | นางสาวกมลพร | มหาชัย | หัวหน้าสำนักปลัด | *กมลพร มหาชัย* |
| 5. | นางสาวชไมพร | ชนูดหอม | ผอ.กองคลัง | *ชไมพร ชนูดหอม* |
| 6. | นายบุญพิชัย | หวังสุทธิ์ | ผอ.กองช่าง | *บุญฤทธิ์ จันทรศรี* |
| 7. | นางลัดดา | หนูสมแก้ว | นักพัฒนาชุมชน | *ลัดดา หนูสมแก้ว* |
| 8. | นายพิสิษฐ์กรณ์ | แก้วเมือง | เจ้าพนักงานป้องกันณ | *พิสิษฐ์กรณ์ แก้วเมือง* |

**ผู้ไม่มาประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | | **ตำแหน่ง** |
| 1. | นายอธิพัฒน์ | วงศ์กูล | สมาชิกสภา อบต. หมู่ที่ 5 ลา |
| 2. | นายขวัญรักษ์ | สวัสดิวงค์ | สมาชิกสภา อบต. หมู่ที่ 7 ลา |
| 3. | นายชัยทัศน์ | ชัยอินชะ | สมาชิกสภา อบต. หมู่ที่ 8 |

/เริ่มประชุม...

|  |  |
| --- | --- |
| **เริ่มประชุม เวลา 13.00 น.** | |
|  | -เมื่อถึงเวลาประชุม ปลัดองค์การบริหารส่วนตำบลซึ่งทำหน้าที่เลขานุการสภาได้เรียกสมาชิกสภาฯ และผู้เข้าร่วมประชุม เข้าห้องประชุม เมื่อครบองค์ประชุมแล้ว จึงเชิญประธานสภาฯ ทำหน้าที่เป็นประธานการประชุม  -ประธานการประชุม จุดธูปเทียนบูชาพระรัตนตรัยและดำเนินการประชุม ตามระเบียบวาระการประชุมต่อไป |
| **ระเบียบวาระที่ 1** | **เรื่องที่แจ้งให้ที่ประชุมทราบ** |
|  | 1.1 เรื่องสมัยประชุมสภา สมัยสามัญ สมัยที่ 4 ประจำปี 2561 ซึ่งมีขึ้นตั้งแต่วันที่ 1-15 พฤศจิกายน 2561 |
| **ระเบียบวาระที่ 2 เรื่อง รับรองรายงานการประชุมครั้งที่แล้ว** (4 กันยายน 2561) | |
| ประธานสภาฯ | -สมาชิกสภาทุกท่าน สำหรับรายงานการประชุมครั้งที่แล้วคือ การประชุมสภา สมัยวิสามัญ สมัยที่ 2 ประจำปี 2561 ครั้งที่ 2 เมื่อวันที่ 4 กันยายน 2561 เลขานุการสภาได้แจกจ่ายให้ทุกท่านทราบแล้ว มีท่านใดขอแก้ไขหรือเพิ่มเติมอะไรหรือไม่ หากไม่มีผมขอมติที่ประชุม ให้การรับรองรายงานการประชุมครั้งที่แล้วด้วย ขอมติครับ |
| **มติที่ประชุม** | **-รับรองรายงานการประชุมครั้งที่แล้วด้วยคะแนนเสียงเอกฉันท์** |
| **ระเบียบวาระที่ 3** | **เรื่อง เพื่อพิจารณา** |
|  | **3.1 การพิจารณาเลือกกรรมการตรวจรายงานการประชุม** |
| ประธานสภาฯ | -สมาชิกสภาทุกท่าน สืบเนื่องจาก นายโกศล ศรีสุขใส อดีตสมาชิกสภาตำบล หมู่ 5 ได้ถึงแก่กรรม ที่ผ่านมาไปแล้วนั้น แต่นายโกศล ศรีสุขใส ได้ดำรงตำแหน่งเป็นกรรมการสภา 1 ชุด คือ กรรมการตรวจรายงานการประชุมสภา เมื่อนายโกศล ศรีสุขใสถึงแก่กรรม ทำให้ตำแหน่งดังกล่าวว่างลง จึงจำเป็นต้องให้สภาแห่งนี้ได้พิจารณาเลือกสมาชิกสภามาดำรงตำแหน่งต่อไป ขอให้เสนอชื่อผู้ที่เหมาะสมและผู้รับรองด้วยครับ |
| สมาชิกสภาฯ | -เรียนประธานสภาฯและสมาชิกสภาทุกท่าน ผมนายเจษฎาพร สวนกูล สมาชิกสภา หมู่ 2 ขอเสนอ นางพยอม คหะวงค์ ครับ |
| ประธานสภาฯ | -ขอผู้รับรองครับ |
| สมาชิกสภาฯ | -เรียนประธานสภาฯและสมาชิกสภาทุกท่าน ผมนางปภพสร กลิ่นทิพย์ สมาชิกสภา หมู่ 2 ขอรับรองครับ |
| สมาชิกสภาฯ | -เรียนประธานสภาฯและสมาชิกสภาทุกท่าน ผมนายราเชนทร์ หิรัญรัตน์ สมาชิกสภา หมู่ 9 ขอรับรองครับ |
| ประธานสภาฯ | -มีท่านใดจะเสนอผู้ที่เหมาะสมอีกหรือไม่ หากไม่มี จะขอมติที่ประชุมว่าให้การรับรอง นางพยอม คหะวงค์ สมาชิกสภา หมู่ 9 เป็นกรรมการตรวจรายงานการประชุมขอมติ |
| **มติที่ประชุม** | **-มีมติให้การรับรอง นางพยอม คหะวงค์ สมาชิกสภา หมู่ 9 เป็นกรรมการตรวจรายงานการประชุม ด้วยคะแนนเสียงเป็นเอกฉันท์** |
|  | **3.2 การพิจารณาให้ความเห็นชอบแต่งตั้งคณะกรรมการติดตามและประเมินผลแผนพัฒนา อบต.ทุ่งใหญ่** |
| ประธานสภาฯ | -ขอเชิญผู้บริหารท้องถิ่น ผู้ยื่นญัตติอธิบายรายละเอียดต่อที่ประชุมด้วย |
| รองนายก อบต. | -เรียนประธานสภาฯและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ได้รับมอบหมายจาก นายกองค์การบริหารส่วนตำบลทุ่งใหญ่ มาอธิบายในระเบียบวาระการประชุมนี้ ตามเอกสารที่แนบท้าย 3 ที่ได้แจ้งให้สมาชิกสภา |

|  |  |
| --- | --- |
|  | ทราบแล้ว คณะกรรมการติดตามและประเมินผลแผนพัฒนาองค์การบริหารส่วนตำบล ทุ่งใหญ่ ที่เป็นสัดส่วนของสมาชิกสภาฯ ได้ว่างลง 1 ตำแหน่ง ในกรณีการเสียชีวิตของ นายโกศล ศรีสุขใส จึงต้องพิจารณาให้สภาได้พิจารณาคัดเลือกผู้ที่เหมาะสมมาดำรงตำแหน่งต่อไป โดยมีระเบียบและข้อกฎหมายที่ระบุไว้ในเอกสารแนบท้าย 3 แล้ว |
| ประธานสภาฯ | -สมาชิกทุกท่านมีท่านใดจะเสนอซึ่งผู้เหมาะสมและขอผู้รับรองด้วย ขอเชิญด้วย |
| สมาชิกสภาฯ | -เรียนประธานสภาฯและสมาชิกสภาทุกท่าน ฉันนางพยอม คหะวงค์ สมาชิกสภา หมู่ 9 ขอเสนอ นางปภพสร กลิ่นทิพย์ สมาชิกสภา หมู่ 2 |
| ประธานสภาฯ | -ขอผู้รับรองด้วยครับ |
| สมาชิกสภาฯ | -เรียนประธานสภาฯและสมาชิกสภาทุกท่าน ฉัน นางปภพสร กลิ่นทิพย์ สมาชิกสภา หมู่ 2 ขอสละสิทธิ์ค่ะ |
| สมาชิกสภาฯ | -เรียนประธานสภาฯและสมาชิกสภาทุกท่าน ผมนายเจษฏาพร สวนกูล ส.อบต.หมู่ 2 ขอเสนอ นายมโนช ศรีสุขใส สมาชิกสภา หมู่ 6 ครับ |
| ประธานสภาฯ | -ขอผู้รับรองด้วยครับ |
| สมาชิกสภาฯ | -เรียนประธานสภาฯและสมาชิกสภาทุกท่าน ผมนายราเชนทร์ หิรัญรัตน์ สมาชิกสภา หมู่ 9 ขอรับรองครับ |
| สมาชิกสภาฯ | -เรียนประธานสภาฯและสมาชิกสภาทุกท่าน ผมนายถาวร จำนงจิต สมาชิกสภา หมู่ 1 ขอรับรองครับ |
| ประธานสภาฯ | -เมื่อไม่มีท่านใดจะเสนอผู้อื่นแล้ว จะขอมติที่ประชุมว่าให้การรับรอง นายมโนช ศรีสุขใส สมาชิกสภา หมู่ 6 เป็นกรรมการติดตามและประเมินผลแผนพัฒนาองค์การบริหารส่วนตำบลทุ่งใหญ่ต่อไป ขอมติ |
| **มติที่ประชุม** | **-มีมติให้การรับรอง นายมโนช ศรีสุขใส สมาชิกสภา หมู่ 6 เป็นกรรมการติดตามและประเมินผลแผนพัฒนาองค์การบริหารส่วนตำบลทุ่งใหญ่ ด้วยคะแนนเสียงเป็นเอกฉันท์** |
|  | **3.3 การพิจารณาให้ความเห็นชอบมอบหมายให้สมาชิกสภาฯเป็นกรรมการกองทุนหลักประกันสุขภาพ อบต.ทุ่งใหญ่** |
| ประธานสภาฯ | -ขอเชิญผู้บริหารท้องถิ่น ผู้ยื่นญัตติอธิบายรายละเอียดต่อที่ประชุมด้วย |
| รองนายก อบต. | -เรียนประธานสภาฯและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ได้รับมอบหมายจาก นายกองค์การบริหารส่วนตำบลทุ่งใหญ่ มาอธิบายในระเบียบวาระการประชุม ด้วยกองทุนหลักประกันสุขาภาพแห่งชาติได้ประกาศหลักเกณฑ์ฉบับใหม่ ในปี พ.ศ.2561 ได้มีผลบังคับใช้แล้ว ทำให้คณะกรรมการบริหารกองทุนหลักประกันสุขภาพบางตำแหน่งต้องพ้นไปในส่วนนี้ มีสมาชิกสภาองค์กรปกครองส่วนท้องถิ่นที่สภาองค์กรปกครองส่วนท้องถิ่นมอบหมาย จำนวน 2 ท่าน เป็นกรรมการต้องพ้นไปด้วย ตามรายละเอียดต่างๆในเอกสารแนบท้าย 4 ที่ได้แจกจ่ายให้ทุกท่านทราบแล้ว จึงจำเป็นให้สภาได้พิจารณาคัดเลือกผู้ที่เหมาะสมดำรงตำแหน่งต่อไป |
| ประธานสภาฯ | ขอเชิญสมาชิกสภาเสนอผู้เหมาะสมจำนวน 2 ท่าน และผู้รับรองด้วย |
| สมาชิกสภาฯ | -เรียนประธานสภาฯและสมาชิกสภาทุกท่าน ผมนายสุวิชัย แก้วงาม ในฐานะ สมาชิกหมู่ 3 อยากให้เจ้าหน้าที่ได้อธิบาย อำนาจ ที่มา และความสำคัญ ของกองทุนด้วยครับ |
| รองนายก อบต. | -เรียนประธานสภาฯและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ อำนาจความสำคัญและที่มานั้น มีในรายละเอียดในเอกสารแนบท้าย 4 แล้ว ขอเชิญสมาชิกตรวจดูได้ครับ |

|  |  |
| --- | --- |
| สมาชิกสภาฯ | -เรียนประธานสภาฯและสมาชิกสภาทุกท่าน ผมนายโชคดี หมูดจันทร์ สมาชิกสภา หมู่ 3 ขอเสนอ นางพยอม คหะวงค์ สมาชิกสภา หมู่ 3 |
| ประธานสภาฯ | -ขอผู้รับรองด้วยครับ |
| สมาชิกสภาฯ | -เรียนประธานสภาฯและสมาชิกสภาทุกท่าน ผมนายถาวร จำนงจิต สมาชิกสภา หมู่ 1 ขอรับรองครับ |
| สมาชิกสภาฯ | -เรียนประธานสภาฯและสมาชิกสภาทุกท่าน ผมนายเจษฏาพร สวนกูล สมาชิกสภา หมู่ 2 ขอรับรองครับ |
| สมาชิกสภาฯ | -เรียนประธานสภาฯและสมาชิกสภาทุกท่าน ผมนายเจษฏาพร สวนกูล สมาชิกสภา หมู่ 2 ขอเสนอ นางปภพสร กลิ่นทิพย์ สมาชิกสภา หมู่ 2 |
| ประธานสภาฯ | -ขอผู้รับรองด้วยครับ |
| สมาชิกสภาฯ | -เรียนประธานสภาฯและสมาชิกสภาทุกท่าน ผมนายราเชนท์ หิรัญรัตน์ สมาชิกสภา หมู่ 9 ขอรับรองครับ |
| สมาชิกสภาฯ | -เรียนประธานสภาฯและสมาชิกสภาทุกท่าน ผมนายมโนช ศรีสุขใส สมาชิกสภา หมู่ 7 ขอรับรองครับ |
| ประธานสภาฯ | -มีสมาชิกสภาท่านใดจะเสนอผู้เหมาะสมอีกหรือไม่ หากไม่มีผมจะขอมติที่ประชุมว่า ให้การรับรองรอง นางพยอม คหะวงค์ และนางปภพสร กลิ่นทิพย์ เป็นกรรมการกองทุนหลักประกันสุขภาพองค์การบริหารส่วนตำบลทุ่งใหญ่หรือไม่ ขอมติที่ประชุมครับ | |
| **มติที่ประชุม** | **-มีมติให้การรับรอง นางพยอม คหะวงค์ และนางปภพสร กลิ่นทิพย์ เป็นกรรมการกองทุนหลักประกันสุขภาพองค์การบริหารส่วนตำบลทุ่งใหญ่ด้วยคะแนนเสียงเป็นเอกฉันท์** | |
|  | **3.4 การพิจารณารับโอนทรัพย์สินมาเป็นกรรมสิทธิ์ของ อบต.ทุ่งใหญ่** | |
|  | **3.4.1 รับบริจาคครุภัณฑ์คอมพิวเตอร์ เครื่องพริ้นเตอร์ ยี่ห้อ Brother รุ่น HL-1110 จำนวน 1 เครื่อง** | |
| ประธานสภาฯ | -ขอเชิญฝ่ายบริหารผู้ยื่นญัตติชี้แจงรายละเอียดต่อสภาฯครับ |
| รองนายก อบต. | -เรียนประธานสภาฯและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ได้รับมอบหมายจากนายกองค์การบริหารส่วนตำบลทุ่งใหญ่ให้มาชี้แจงรายละเอียดตามวาระประชุมนี้ อันเนื่องมาจาก นายสมเกียรติ แสงระวี ได้มีหนังสือมายังองค์การบริหารส่วนตำบลทุ่งใหญ่ ว่าตนเองมีความประสงค์จะมอบเครื่องพริ้นเตอร์ยี่ห้อ Brother รุ่น HL-1110 จำนวน 1 เครื่องให้เป็นกรรมสิทธิ์ของ อบต. ทุ่งใหญ่ โดยเบื้องต้นทางองค์การบริหารส่วนตำบลทุ่งใหญ่ไม่ขัดข้องยินดีรับมอบไว้ใช้ในราชการ แต่เนื่องจากการดำเนินการดังกล่าวต้องผ่านความเห็นชอบจากสภาท้องถิ่นด้วย |
| ประธานสภาฯ | -มีสมาชิกสภาฯท่านใดจะซักถามอะไรหรือไม่ ขอเชิญผู้บริหารกล่าวครับ |
| รองนายก อบต. | -เรียนประธานสภาฯและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ผมเห็นว่าการรับมอบทรัพย์สินดังกล่าวเป็นประโยชน์แก่ทางราชการ จึงเห็นควรให้พิจารณารับโอนต่อไป |
| ประธานสภาฯ | -เมื่อสมาชิกสภาไม่ซักถามอะไร จะขอถามมติที่ประชุมว่าเห็นชอบให้รับโอนครุภัณฑ์คอมพิวเตอร์ เครื่องพริ้นเตอร์ยี่ห้อยี่ห้อ Brother รุ่น HL-1110 เป็นกรรมสิทธิ์ขององค์การบริหารส่วนตำบลทุ่งใหญ่หรือไม่ ขอมติครับ |
| **มติที่ประชุม -เห็นชอบให้รับโอนทรัพย์สินให้มาอยู่ในความดูแลของ อบต.ทุ่งใหญ่ ด้วยคะแนนเสียง**  **เป็นเอกฉันท์** | |

|  |  |
| --- | --- |
|  | **3.4.2 รับโอนเรือท้องแบนแบบติดตั้งเครื่องยนต์พร้อมอุปกรณ์กู้ภัย จำนวน 1 ลำ** |
| ประธานสภาฯ | -ขอเชิญฝ่ายบริหารผู้ยื่นญัตติชี้แจงรายละเอียดต่อสภาฯครับ |
| รองนายก อบต. | -เรียนประธานสภาฯและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ได้รับมอบหมายจากนายกองค์การบริหารส่วนตำบลทุ่งใหญ่ให้มาชี้แจงรายละเอียดตามวาระประชุมนี้ ด้วยสำนักงานป้องกันและบรรเทาสาธารณภัยจังหวัดนครศรีธรรมราช ได้มีหนังสือมายังองค์การบริหารส่วนตำบลทุ่งใหญ่ ขอความร่วมมือให้องค์การบริหารส่วนตำบลทุ่งใหญ่ ลงนามบันทึกยินยอมการรับโอนทรัพย์สินมาอยู่ในความดูแลของ อบต.พร้อมจัดส่งบันทึกรายงานการประชุมที่สภาฯเห็นชอบให้สำนักงานป้องกันและบรรเทาสาธารณภัยจังหวัดทราบ โดยเบื้องต้นทางองค์การบริหารส่วนตำบลทุ่งใหญ่ไม่ขัดข้องยินดีและได้ลงนามบันทึกยินยอมรับโอนไปแล้วนั้น แต่เนื่องจากการดำเนินการดังกล่าวต้องผ่านความเห็นชอบจากสภาท้องถิ่นด้วย |
| ประธานสภาฯ | -มีสมาชิกสภาฯท่านใดจะซักถามอะไรหรือไม่ ขอเชิญผู้บริหารกล่าวปิดครับ |
| รองนายก อบต. | -เรียนประธานสภาฯและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ กระผมเห็นว่าการรับมอบทรัพย์สินดังกล่าวเป็นประโยชน์แก่ทางราชการ จึงเห็นควรให้พิจารณารับโอนต่อไป |
| ประธานสภาฯ | -เมื่อสมาชิกสภาไม่ซักถามอะไร จะขอถามมติที่ประชุมว่าเห็นชอบให้รับโอนครุภัณฑ์เรือท้องแบนแบบติดตั้งเครื่องยนต์พร้อมอุปกรณ์กู้ภัย จำนวน 1 ลำ มาเป็นกรรมสิทธิ์ขององค์การบริหารส่วนตำบลทุ่งใหญ่หรือไม่ ขอมติครับ |
| **มติที่ประชุม -เห็นชอบให้รับโอนทรัพย์สินให้มาอยู่ในความดูแลของ อบต.ทุ่งใหญ่ ด้วยคะแนนเสียง**  **เป็นเอกฉันท์** | |
| **ระเบียบวาระที่ 4 เรื่องอื่นๆ** | |
| ประธานสภาฯ | -มีสมาชิกสภาท่านใดมีเรื่องอื่นอีกหรือไม่ ขอเชิญ |
| สมาชิกสภาฯ | -เรียนประธานสภาฯและสมาชิกสภาทุกท่าน นายสุวิชัย แก้วงาม สมาชิกสภา หมู่ 3 ขอสอบถามเรื่องระบบประปาหมู่ที่ 3 ซึ่งสัญญาในโครงการได้กำหนดไว้ว่าในการขุดเจาะมีความลึก 100 เมตร แต่ที่ได้ไปดูผู้รับเหมาได้ขุดเจาะเจอน้ำเพียง 50 เมตร และคิดว่าขั้นตอนการขุดเจาะได้แล้วเสร็จไปแล้วไม่ทราบว่าถูกต้องหรือไม่ตามสัญญาหากน้ำหมดจะทำอย่างไรเห็นว่ามันตื้นเกินไป ขอให้อธิบายด้วยครับ |
| รองนายก อบต. | -เรียนประธานสภาฯและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ผมเห็นว่าการขุดเจาะความลึกขนาด 50 เมตรเห็นว่าสามารถใช้น้ำได้มา 10 กว่าปี ของหมู่ที่ 7 เป็นตัวอย่างในส่วนของหมู่ที่ 3 ขอให้ ผอ.กองช่างได้อธิบาย |
| ผอ.กองช่าง | -เรียนประธานสภาฯและสมาชิกสภาทุกท่าน ผมนายบุญพิชัย หวังสุทธิ์ ผู้อำนวยการกองช่างขอชี้แจงว่า ถ้าน้ำหมดให้ผู้รับจ้างมาแก้ไขเพื่อเอาปริมาณน้ำมาใช้ให้เพียงพอ |
| สมาชิกสภาฯ | -เรียนประธานสภาฯและสมาชิกสภาทุกท่าน นายสุวิชัย แก้วงาม ส.อบต.หมู่ที่ 3 ผมอยากทราบว่าในเรื่องของแบบแปลน ระเบียบหรือสัญญาที่เกี่ยวข้องที่เป็นเครื่องยืนยันในความถูกต้องครับ |
| ปลัด อบต. | -เรียนประธานสภาฯและสมาชิกสภาทุกท่าน ผม ส.ต.อ.สมพ้อง เชาว์ภาษี ปลัด อบต. ทุ่งใหญ่ ในส่วนของสัญญาการก่อสร้างระบบประปา หมู่ที่ 3 นั้น ขอเรียนในฐานะประธานกรรมการตรวจงานจ้างว่า ในสัญญามีการระบุคำว่า และ นั้นคือทั้ง 2 อย่าง หมายถึงในเรื่องของความลึกบ่อบาดาลและปริมาณน้ำที่ได้ตามที่กำหนดไว้ในสัญญา ให้สมาชิกทราบตามนี้ด้วย |

|  |  |
| --- | --- |
| สมาชิกสภาฯ | -เรียนประธานสภาฯและสมาชิกสภาทุกท่าน นายพรสวัสดิ์ จำนงจิต สมาชิกสภา หมู่ 1 ตามที่ ปลัด อบต. ได้ชี้แจง ตัดงบลงเท่าไหร่ เมื่อถึงเวลานั้น ต้องมีหลักฐานที่แสดงให้เห็นชัดเจนด้วย |
| สมาชิกสภาฯ | -เรียนประธานสภาฯและสมาชิกสภาทุกท่าน นายเจษฏาพร สวนกูล สมาชิกสภา หมู่ 2 เรื่องถนนลูกรังได้ผู้รับเหมาแล้วรอเข้าทำ รอสองเดือนแล้ว ควนสินเจริญลำบากมาก เห็นแก่ชาวบ้านอย่าเห็นแก่ผู้รับเหมา ชาวบ้านมีความเดือดร้อนมาก ขอฝากไว้ด้วย |
| นายก อบต. | -เรียนประธานสภาฯและสมาชิกสภาทุกท่าน ผมนายชัยณรงค์ รักษามั่น นายกองค์การบริหารส่วนตำบลทุ่งใหญ่ ขอบคุณสมาชิกที่เป็นห่วงความเดือดร้อน/ดูแลชาวบ้านเห็นว่าปัญหาที่ทั้งนายกและสมาชิกเห็นด้วยก็เป็นการดีในการแก้ไขปัญหา โครงการต่างๆที่ อบต.ทำสัญญาแล้วได้เร่งรัดแล้ว ถ้าพ้นก็ปรับตามสัญญา ได้แก้ไขไปก่อนโดยการเอารถไถเข้าไปกวาดไม่ได้เอาหน้า ไม่ใช้งบประมาณหลวง คิดว่าหลังจากนี้จะเร่งรัดให้ทำให้แล้วเสร็จเพื่อความสะดวกของพี่น้อง/งานหากประมูลทำสัญญาไว้แล้วก็เลิกไม่ได้โดนปรับก็ว่ากันไป/รวมทั้งการบริหารงานของพนักงานก็ให้เขียนแบบรายงานผลการปฏิบัติงานทุกวัน |
|  | -วันพุธที่ 26 ธันวาคม 2561 อบต.ทุ่งใหญ่ได้จัดโครงการ อบต.ทุ่งใหญ่พบประชาชน ขอเรียนเชิญทุกท่านเข้าร่วมงานด้วย |
| รองนายก อบต. | -เรียนประธานสภาฯและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ขอแจ้งให้สมาชิกสภาทราบว่า หมู่บ้านท่านตรงไหนมีท่อระบายงานหลุด หล่น ต้องการแก้ไขปัญหาให้รับแจ้งมายัง อบต. ด้วย เพื่อจะดำเนินการแก้ไขปัญหาต่อไป |
| ประธานสภาฯ | -เมื่อไม่มีสมาชิกสภาท่านใดจะซักถามหรือสอบถามอะไรแล้วก็ฝากทุกเรื่องที่สมาชิกสภาได้คุยไว้ให้ฝ่ายบริหารรับไปดำเนินการหรือแก้ไขปัญหาให้ด้วย วันนี้สภาฯได้ประชุมมาเป็นเวลานานแล้ว ผมขอขอบคุณทุกท่านที่ให้ความร่วมมือในการประชุมในวันนี้ และพบกันใหม่ในการประชุมสภาสมัยสามัญ สมัยแรก วันที่ 1-14 กุมภาพันธ์ 2562 ยกเว้นการขอเปิดสมัยวิสามัญ ขอขอบคุณทุกท่านและขอปิดการประชุม |
| **ปิดประชุม** | **เวลา 15.45 น.** |

|  |  |
| --- | --- |
| (ลงชื่อ) *ดุสิต เยาวนาจารย์* ผู้ตรวจรายงานการประชุม | (ลงชื่อ) *ส.ต.อ. สมพ้อง เชาว์ภาษี* ผู้จดบันทึกรายงานการประชุม |
| (นายดุสิต เยาวนาจารย์) | (สมพ้อง เชาว์ภาษี) |
| ประธานสภาองค์การบริหารส่วนตำบลทุ่งใหญ่ | เลขานุการสภาองค์การบริหารส่วนตำบลทุ่งใหญ่ |

**ตรวจรายงานการประชุมถูกต้องแล้ว**

|  |  |
| --- | --- |
| (ลงชื่อ) พยอม คหะวงค์ ประธานกรรมการ | (ลงชื่อ) - กรรมการ |
| (นางพยอม คหะวงค์) | (นายอธิพัฒน์ วงศ์กูล) |

|  |
| --- |
| (ลงชื่อ) - กรรมการ |
| (นายชัยทัศน์ ชัยอินชะ) |
|  |